Pitanja potencijalnih ponuditelja/zajednica ponuditelja i odgovori

Pitanje 1:


Uvidom u dokumentaciju o nabavi, molimo pojašnjenje te usklađenje teksta vezanog uz dokaz  SOL2/BON2  iz  točke  11. 2  i  točke 17. 5. a)  DZN:
 
11. KRITERIJI ODABIRA
2. Dokaz da Ponuditelj/članovi zajednice ponuditelja nije/nisu bio/bili u blokadi 6 mjeseci prije isteka roka za dostavu Ponuda
 
REFERENCA ZA PROVJERU:
Dokazuje se relevantnim dokumentom poput: u slučaju RH: SOL2/BON2 ili drugim jednakovrijednim dokumentom ne starijim od 30 dana;
 
17. PRAVILA DOSTAVE DOKUMENATA
5. Dokumente/dokaze da Ponuditelj/zajednica ponuditelja zadovoljava tražene uvjete u skladu s odredbama Poglavlja 11. DZN (Kriteriji odabira):
a) Dokaz da Ponuditelj/član zajednice ponuditelja nije bio u blokadi 6 mjeseci prije predaje natječajne dokumentacije .
 
 
 
Kako iz gore navedenog nije jasno na koji točno vremenski period (od - do) se odnosi dokaz da Ponuditelj nije bio u blokadi 6 mjeseci, predlažemo izmijeniti tekst kako slijedi:
 
11. KRITERIJI ODABIRA
2. Dokaz da Ponuditelj/članovi zajednice ponuditelja nije/nisu bio/bili u blokadi u posljednjih 6 mjeseci.
 
REFERENCA ZA PROVJERU:
Dokazuje se relevantnim dokumentom poput: u slučaju RH: SOL2/BON2 ili drugim jednakovrijednim dokumentom ne starijim od 30 dana;  koji obavezno treba obuhvatiti dan slanja Obavijesti o nabavi, odnosno datum 22.10.2019. godine.
 
17. PRAVILA DOSTAVE DOKUMENATA
5. Dokumente/dokaze da Ponuditelj/zajednica ponuditelja zadovoljava tražene uvjete u skladu s odredbama Poglavlja 11. DZN (Kriteriji odabira):
a) Dokaz da Ponuditelj/član zajednice ponuditelja nije bio u blokadi 6 mjeseci prije predaje natječajne dokumentacije.  u blokadi u posljednjih 6 mjeseci.
 
Odgovor:

Komentar se djelomično prihvaća:
1.
Poglavlje 11 KRITERIJI ODABIRA usklađuje se s poglavljem 17 PRAVILA DOSTAVE DOKUMENATA na način da oba glase:
„Dokaz da Ponuditelj/članovi zajednice ponuditelja nije/nisu bio/bili u blokadi 6 mjeseci prije objave Obavijesti o nabavi“.

2.
Dio teksta REFERENCA ZA PROVJERU pojašnjena je na sljedeći način:
„Dokazuje se relevantnim dokumentom poput: u slučaju RH: SOL2/BON2 ili drugim jednakovrijednim dokumentom ne starijim od 30 dana prije objave Obavijesti o nabavi“

Na navedeni način u svim slučajevima kao relevantna odrednica definira se dan objave Obavijesti o nabavi.

Obrazloženje:
1.
Predložena formulacija „posljednjih 6 mjeseci“ nejasno definira je li riječ o 6 mjeseci prije objave natječaja, predaje ponude ili roka za predaju. Iz navedenog razloga, definicija se usklađuje u oba poglavlja i kao rok od 6  mjeseci definira se trenutak od objave Obavijesti o nabavi.

2.
Predložena formulacija “koji obavezno treba obuhvatiti dan slanja Obavijesti o nabavi, odnosno datum 22.10.2019. godine” redefinirana je na način „SOL2/BON2 ili drugim jednakovrijednim dokumentom ne starijim od 30 dana prije objave Obavijesti o nabavi“.
Na navedeni način sve definicije su usklađene. Prijedlog definicije kako navedeni dokument ne smije biti stariji od datuma objave Obavijesti o nabavi smatra se prerestriktivnom i stvorila bi dodatni administrativni teret za neke ponuditelje što bi ih dovelo u neravnopravan položaj (npr. dokument koji su pribavili 21/10/2019 za neke druge potrebe bili bi prisiljeni ponovno pribavljati, a za što ne postoji niti jedan opravdan razlog). 

Pitanje 2: 
 
[bookmark: _GoBack]Javljamo Vam se s upitima vezanim za natječaj „Izgradnja fotonaponske elektrane za vlastitu potrošnju Intermod Zadar 1“, oznaka nabave 05-0056, objavljen dana 24. listopada 2019.
 
Prema projektu inverteri su smješteni u objekt, no zbog uvođenja DC napona (1000 V) u objekt, predlažemo izmještanje invertera van objekta radi nenarušavanja protupožarnosti objekta.
U dokumentu Troškovnik, stavke: 3.1., 3.2., 3.3. navode se FN izmjenjivači/pretvarači  koji ne sadrže DC osigurače, a isti su navedeni na jednopolnim shemama u dokumentu Tehničke specifikacije
S obzirom na navedeno, predlažemo izmjenu opisa invertera u Troškovniku, tj. navođenje DC osigurača.
U dokumentu Tehničke specifikacije, na stranici br. 9 od GRSE do mjesta spajanja nema 5. žile (PE žila, navodite samo 2x 4*95mm2). Molimo objašnjenje vezano uz PE žilu.
U dokumentu Troškovnik nije predviđena stavka spajanja elektrane na LPS sustav. Molimo da se stavka unese u Troškovnik.
U dokumentu Troškovnik nije navedena stavka UTP kabel za komunikaciju. Molimo da se stavka unese u Troškovnik.
  
Odgovor: 
 
Komentar se djelomično prihvaća. Navedene izmjene ne utječu na rok za dostavu ponuda.  
 
Obrazloženje: 
„Prema projektu inverteri su smješteni u objekt, no zbog uvođenja DC napona (1000 V) u objekt, predlažemo izmještanje invertera van objekta radi nenarušavanja protupožarnosti objekta.“ 
 
Prijedlog se ne prihvaća. Sustav je potrebno izvesti u skladu s projektom koji je i odobren od strane FZOEU-a. Projekt u potpunosti zadovoljava sve sigurnosne standarde. 
 
„U dokumentu Troškovnik, stavke: 3.1., 3.2., 3.3. navode se FN izmjenjivači/pretvarači  koji ne sadrže DC osigurače, a isti su navedeni na jednopolnim shemama u dokumentu Tehničke specifikacije
S obzirom na navedeno, predlažemo izmjenu opisa invertera u Troškovniku, tj. navođenje DC osigurača.“ 
 
Navedeno je definirano u dokumentu: Dodatak 1 Tehničke specifikacije: „DC zaštita izmjenjivača mora biti integrirana u sam izmjenjivač pošto projektom nije predviđena dodatna DC spojna kutija.“ 
 
„U dokumentu Tehničke specifikacije, na stranici br. 9 od GRSE do mjesta spajanja nema 5. žile (PE žila, navodite samo 2x 4*95mm2). Molimo objašnjenje vezano uz PE žilu.“ 
 
Prijedlog se prihvaća. Troškovnikom je promijenjen opis stavke u 4x95+95 mm2 te je izmijenjen nacrt br. 52/18-9. Budući da je riječ o izmjeni manjega značaja, navedeno ne utječe na rok za dostavu ponuda. 

U dokumentu Troškovnik nije predviđena stavka spajanja elektrane na LPS sustav. Molimo da se stavka unese u Troškovnik.

Prijedlog se prihvaća. Stavka je nadopunjena na sljedeći način: „Dobava, polaganje i spajanje kabela PF 16 mm2  ili Al žice za izjednačenja potencijala“. Budući da je riječ o izmjeni manjega značaja, navedeno ne utječe na rok za dostavu ponuda.

„U dokumentu Troškovnik nije navedena stavka UTP kabel za komunikaciju. Molimo da se stavka unese u Troškovnik.“ 

Prijedlog se prihvaća. U stavci 7 Troškovnika „Centralni uređaj za prikupljanje i obradu podataka“ dodan je detaljniji opis gdje se navodi kako uređaj sadrži „spojni UTP kabel za povezivanje s inverterima i pametnim brojilima“. Budući da je riječ o izmjeni manjega značaja, navedeno ne utječe na rok za dostavu ponuda.


